Yılmaz Çelik

Yılmaz Çelik yew senatkaro Zazawo. Yılmaz Çelik, serra 1969ıne de qeza Dêsımi Vacuğe (Pulur), dewa Çêdage (Kedek) de ame riyê dınya. Çeliki mektebo verên Pulur de wend. Mektebo wertên de sınıfa yewine ra dıme, serra 1980ıne de şono İswiçre, uca de wendena ho qedeneno. Yılmaz Çelik hewna zi İswiçre dero, uca de weşiya xo rameno (cıwiyeno).

O hewna ke yew domano 7 serre biyo, cenıtena temburi musao. Çunke, dı xalıkê ho zi senatkar biyê; yewa ho kemane, a bine zi tembur cenıtêne. A ri ra, Yılmaz Çeliki hewna ke doman biyo, hewesê muziki kerdo. Ey qıckekina ho de, her daim zey Sılo Qıc, Usên Doğanay şairê Dêsımiê pili goş dawê (goş nawê ser).

1984ıne de İswiçre de hirê embazanê ho ra (be hirê embazanê ho) yew gruba muziki nano ro; veyve u konseran de  lawık u kılaman vano. Yılmaz Çelik, 1988ine de yeno Tırkiya, bandê (album / kasete) hoyê sıftêni "Çeke Çeke" veceno. Ema no bandê ho hirê aşmi dıma hetê hukmati ra, riyê (semedê) lawıkanê Zazakiyê ke wertê kasete derê, yeno wedardayış. 

Yılmaz Çeliki heta nıka albumanê ho de ca dayo lawık u kılamanê Dêsımiê kıhan u otantikan. Lawıkê ke o vano zafêr Zazakiyê, ema o ca dano lawıkanê Tırki u Kurdki zi. Muzikê Dêsımi, Muzikê Zazay u muzikê şari de cayê Yılmaz Çeliki zaf mıqerremo.

 Band u albumê cı 
Çeke Çeke,  1988, ASM
Gelin Canlar Bir Olalım / Dayê Dayê , 1991, ASM
Veyvê Veyvê , 1994
Mezela Seyidê Mı , 1997
Güle Yel Değdi / Hal Yamano, 1998
Kılara / Yaprak Ağlar Dal Ağlar, 1999
Türküler Sevdamız-2, 1999
Pirbab, 2002
Türküler Sevdamız-3, 2005
Biya Düri, 2008

 Gıreyê teberi 
 Siteyê Yılmaz Çeliki

Kategoriye:Muzikê Zazayan
Kategoriye:Muzisyenê Tırkiya
Kategoriye:Muzikê Dêsımi
Kategoriye:Merdumê ke 1969 de biyê
Kategoriye:Şarê Puluri
Kategoriye:Muzisyenê İswiçrey
Kategoriye:Muzisyenê Zazay